Károly Grósz

Károly Grósz ( ahoskatua; Miskolc, 1930eko abuztuaren 1a – Gödöllő, 1996ko urtarrilaren 7a) hungariar politikaria izan zen. Hungariako lehen ministroa izan zen 1988tik 1989ra.

1945ean Hungariako Alderdi Komunistara batu zen 14 urterekin. Alderdian postu garrantzitsuak izan zituen bere jaioterrian. Propaganda saileko burua izan zen 1954tik eta 1956ko Hungariako Iraultzan.

1974an Hungariako Langileen Alderdi Sozialistaren propaganda-buru izendatu zuten eta 1984an Budapesteko alderdiko batzordeburu. 1985ean politburoko kide bihurtu zen eta 1987an lehen ministro. 1988an alderdiko idazkari nagusi izendatu zuten, János Kádárren ordez. Erregimenaren erreforma politiko eta ekonomikoa egiten saiatu zen, sistema komunista alde batera utzi gabe, eta Imre Nagy birgaitzearen aurka agertu zen. 1989an Miklós Némethek ordezkatu zuen lehen ministro karguan. Nicolae Ceauceșcurekin bildu ondoren alderdiaren babesa galdu zuen eta 1989ko urrian alderdiko idazkari nagusi izateari utzi zion.

 Kanpo estekak 

Kategoria:Hungariako lehen ministroak
Kategoria:Hungariako komunistak
Kategoria:Minbiziak hildakoak